**Zmluva o dielo**

**uzatvorená v súlade s ustanoveniami  Obchodného zákonníka (ďalej aj „Zmluva“)**

**Zmluvné strany:**

**Slovenská konsolidačná a.s.**

so sídlom: Cintorínska 21, 814 99 Bratislava, Slovenská republika,

zapísaná: Obchodný register Okresného súdu Bratislava I, oddiel Sa, vložka č. 2257/B

zastúpená: .............................

IČO: 35776005

DIČ: ...........................

Bankové spojenie: Štátna pokladnica

IBAN: ...............................................

(ďalej aj „Objednávateľ“)

a

**..................................................**

so sídlom: ....................................

zapísaná: ....................................

zastúpená: ...................................

IČO: ...................................

DIČ: ..................................

(ďalej aj „Zhotoviteľ“)

spoločne ďalej aj „Zmluvné strany“

## Preambula

## Slovenská konsolidačná, a.s. využíva na správu registratúry systém "IIS MIS - Elektronická registratúra" (ďalej aj "IIS MIS“), ktorý je plne integrovaný na Ústredný portál verejnej správy (ÚPVS) a umožňuje elektronické podania prostredníctvom e-schránok a e-formulárov ÚPVS. Systém IIS MIS je prevádzkovaný na vlastnej infraštruktúre objednávateľa.

## V systéme IIS MIS je spracovaná kompletná agenda správy registratúry vrátane agendy spisov, prijímania a odosielania pošty v organizácii aj mimo nej a zároveň systém poskytuje nástroj na správu užívateľov. Systém IIS MIS je napojený pomocou WS - web service (webových služieb) aj na ostatné IS objednávateľa.

1. ***Predmet plnenia***
   1. V nadväznosti na vyššie uvedené sa Zmluvné strany dohodli, že Zhotoviteľ dodá Objednávateľovi služby pre zabezpečenie prevádzky elektronického informačného systému na správu registratúry - systém "IIS MIS“ prevádzkovaného na infraštruktúre verejného obstarávateľa, rozšírenie počtu existujúcich licencií a poskytnutie rozširujúcich funkcionalít v zmysle požiadaviek verejného obstarávateľa podľa odseku 2.2. tohto článku.
   2. Zhotoviteľ sa zaväzuje dodať Objednávateľovi predmet plnenia podľa odseku 2.1 tohto článku tak, aby bol v súlade s nasledujúcou technickou a funkčnou špecifikáciou:
      1. Zabezpečenie služieb servisu a podpory pre elektronický systém na správu registratúry na obdobie 24 mesiacov odo dňa účinnosti tejto Zmluvy v rozsahu:
      2. dodávky aktualizačných verzií aplikačného softvéru a databázového softvéru,
      3. legislatívne aktualizácie existujúcej funkcionality a zabezpečenie zhody s platnou všeobecne záväznou legislatívou SR,
      4. metodická a prevádzková podpora (poradenstvo k modulom systému),
      5. služby hot-line poskytované počas pracovných dní v termíne od 8:00 – 16:00 hod. Služby hot-line obsahujú telefonickú a online podporu užívateľov pre dodané dielo,
      6. odstraňovanie nahlásených problémov s funkčnosťou aplikačného programového vybavenia,
      7. poskytovanie nových verzií implementovaného diela.
      8. Rozšírenie existujúcich licencií 70 concurrent users elektronického systému na správu registratúry IIS MIS na rozsah 110 concurrent users (110 zdieľaných aktívnych užívateľov), tzn. dodanie 40 ks nových licencií pre konkurenčných aktívnych užívateľov.
      9. Analytické a rozvojové práce - realizácia špecifických požiadaviek vyplývajúcich z legislatívnych zmien, rozšírenie funkcionality už existujúcich funkcií a procesov, rozšírenie webových služieb, inštalácia a konfigurácia servera pre vzdialený prístup k IIS MIS a iné požiadavky verejného obstarávateľa v rozsahu max. 80 človekodní (MD) na základe vystavených objednávok.
   3. Objednávateľ sa zaväzuje za riadne vykonaný, odovzdaný a prevzatý predmet plnenia zaplatiť Zhotoviteľovi dohodnutú cenu podľa článku 4 tejto Zmluvy.

## Miesto, čas a spôsob plnenia

* 1. Zhotoviteľ sa zaväzuje odovzdať Objednávateľovi predmet plnenia v dohodnutom rozsahu a kvalite, v súlade so špecifikáciou uvedenou v článku 2 Zmluvy v sídle Objednávateľa.
  2. Zhotoviteľ sa zaväzuje odovzdať Objednávateľovi dohodnuté plnenie podľa čl. 2.2.2 tejto Zmluvy v lehote do 30 dní odo dňa účinnosti tejto Zmluvy (licencie), resp. počas doby trvania (ostatné časti predmetu zmluvy).
  3. Plnenie alebo jeho časť, ktoré má byť realizované podľa čl. 2.2.3 tejto Zmluvy, dodá Zhotoviteľ len na základe osobitnej objednávky, resp. objednávok, ktoré objednávateľ vystaví len v prípade, ak mu vznikne potreba takéhoto plnenia alebo jeho časti. Toto plnenie alebo jeho časť dodá zhotoviteľ v termínoch, ktoré si zmluvné strany dohodnú pri objednávke.
  4. Zmluvné strany sa dohodli, že Zhotoviteľ je oprávnený odovzdať Objednávateľovi plnenie aj postupne podľa jednotlivých častí.
  5. Zhotoviteľ vyzve Objednávateľa na prevzatie plnenia alebo jeho časti písomne, pričom výzvu je postačujúce doručiť na emailovú adresu kontaktnej osoby Objednávateľa. Písomná forma sa tým považuje za dodržanú.
  6. Zmluvné strany sa dohodli, že Objednávateľ prevezme predmet plnenia, resp. jednotlivé časti plnenia protokolárne. Zmluvné strany pristúpia k podpisu odovzdávacieho a preberacieho protokolu najneskôr do 3 dní po odsúhlasení vyúčtovania Objednávateľom podľa článku 5 ods. 5.1. tejto Zmluvy. Protokol musí byť datovaný a podpísaný oboma Zmluvnými stranami. Za deň prevzatia plnenia Objednávateľom sa považuje deň podpisu odovzdávacieho a preberacieho protokolu oboma Zmluvnými stranami. Na odovzdanie a prevzatie plnenia a podpísanie protokolu sú oprávnené kontaktné osoby Zmluvných strán.
  7. Zmluvné strany sa dohodli, že Zhotoviteľ odovzdá Objednávateľovi predmet plnenia, resp. čiastkového plnenia v písomnej forme a zároveň aj v elektronickej forme podľa dohody (vo formáte doc., pdf. na CD/USB nosiči).

## Cena

* 1. Zmluvné strany sa dohodli, že Objednávateľ zaplatí Zhotoviteľovi za predmet plnenia cenu v maximálnej celkovej výške ....................... **Eur bez DPH**. Táto cena predstavuje súčet čiastkových cien za jednotlivé plnenia tvoriace predmet plnenia podľa článku 2 Zmluvy. Čiastkové ceny za jednotlivé plnenia sú predmetom cenovej ponuky podľa bodu 4.3. Zmluvné strany sa môžu dohodnúť na znížení celkovej ceny za poskytnuté služby aj bez dodatku k Zmluve.
  2. Cena podľa odseku 4.1. tohto článku zahŕňa v sebe všetky náklady, ktoré vzniknú Zhotoviteľovi pri plnení predmetu plnenia alebo v súvislosti s ním ako aj odmenu za licenciu podľa článku 9 tejto Zmluvy.
  3. Cenová ponuka predložená Zhotoviteľom Objednávateľovi tvorí Prílohu č. 1 tejto Zmluvy a je jej neoddeliteľnou súčasťou.

## Platobné podmienky

* 1. Zhotoviteľ je oprávnený vyúčtovať dohodnutú cenu podľa článku 4 tejto Zmluvy nasledovne:
  2. Časť plnenia podľa bodu 2.2.1 tejto Zmluvy a jej Prílohy č. 1, teda vykonávanie servisu a podpory si je Zhotoviteľ oprávnený uplatniť v štyroch rovnakých splátkach, na obdobie ½ roka vopred, a to vystavením faktúry pri zachovaní ustanovení tohto článku tejto Zmluvy. Zhotoviteľ vo faktúre uvedie obdobie za ktoré sa vykonávanie servisu a podpory uhrádza. Podpis odovzdávacieho a preberacieho protokolu vopred nie je potrebný.
  3. Pri plneniach podľa bodov 2.2.2. a 2.2.3. tejto Zmluvy a jej Prílohy č. 1 si je Zhotoviteľ oprávnený vyúčtovať dohodnutú časť ceny podľa rozsahu skutočne vykonaných prác a poskytnutých služieb. Vyúčtovanie podlieha súhlasu Objednávateľa, pričom Zmluvné strany sa dohodli, že je postačujúce, ak bude takéto vyúčtovanie a súhlas zaslaný druhej Zmluvnej strane mailovou korešpondenciou. Následne Zmluvné strany pristúpia k podpisu odovzdávacieho a preberacieho protokolu podľa článku 3 odseku 3.5. tejto Zmluvy.
  4. Po podpise odovzdávacieho a preberacieho protokolu oboma Zmluvnými stranami je Zhotoviteľ oprávnený vystaviť faktúru (daňový doklad) na cenu za odovzdané a prevzaté plnenie, resp. jeho časť. Faktúra musí obsahovať všetky náležitosti vyplývajúce z príslušných všeobecne záväzných právnych predpisov. Objednávateľ je oprávnený v lehote splatnosti vrátiť daňový doklad, ktorý obsahuje nesprávne alebo neúplné údaje. Lehota splatnosti nového daňového dokladu s opravenými/ doplnenými údajmi plynie odo dňa doručenia tohto nového daňového dokladu.
  5. Cena je splatná do 15 dní odo dňa doručenia faktúry Objednávateľovi. Za zaplatenú sa považuje dňom odpísania fakturovanej sumy z účtu Objednávateľa v prospech účtu Zhotoviteľa uvedeného v záhlaví tejto Zmluvy.
  6. V prípade odstúpenia od tejto Zmluvy podľa čl. 8 odsekov 8.3. a 8.4. je Zhotoviteľ oprávnený vyúčtovať Objednávateľovi alikvotnú časť ceny za plnenie odovzdané a prevzaté v súlade s podmienkami dohodnutými v tejto Zmluve.
  7. Zhotoviteľ berie na vedomie, že v zmysle zákona č. 215/2019 Z. z. o zaručenej elektronickej fakturácii a centrálnom ekonomickom systéme a o doplnení niektorých zákonov (ďalej len „zákon č. 215/2019“) mu vznikne povinnosť vydávať, okrem faktúry podľa tohto článku tejto Zmluvy, aj zaručenú elektronickú faktúru podľa zákona č. 215/2019. Objednávateľ berie na vedomie, že v zmysle zákona č. 215/2019 mu vznikne povinnosť prijímať od Zhotoviteľa, okrem faktúry podľa tohto článku tejto rámcovej dohody, aj zaručenú elektronickú faktúru, ktorú bude povinný vydávať Zhotoviteľ podľa zákona č. 215/2019.

## Zodpovednosť za vady

* 1. Zhotoviteľ zodpovedá za vady diela v súlade s ustanoveniami Obchodného zákonníka.
  2. Zhotoviteľ prehlasuje, že poskytuje záruku na plnenie, resp. jeho jednotlivé časti 12 mesiacov. Lehota začína plynúť samostatne pre jednotlivé časti plnenia podľa dátumu ich odovzdania, tzn. odo dňa podpisu odovzdávacieho a preberacieho protokolu oboma Zmluvnými stranami k jednotlivým častiam plnenia.
  3. Prípadnú vadu diela sa Objednávateľ zaväzuje oznámiť Zhotoviteľovi najneskôr do 2 pracovných dní od jej zistenia. Oznámenie o vade je postačujúce urobiť formou mailovej správy na adresu kontaktnej osoby Zhotoviteľa.
  4. Zhotoviteľ sa zaväzuje odstrániť vadu na vlastné náklady bezodkladne, najneskôr do 2 pracovných dní odo dňa doručenia oznámenia o vade.
  5. Počas trvania vady záručná doba neplynie. Záručná doba 12 mesiacov začína opätovne plynúť odo dňa odstránenia vady.
  6. Objednávateľ má právo na prípadnú náhradu škody, ktorá by mu v dôsledku vady diela vznikla.

## Povinnosť mlčanlivosti

* 1. Zmluvné strany sa zaväzujú, že budú považovať za dôverné všetky ustanovenia tejto Zmluvy, ako i všetky informácie, ktoré vyplývajú z tejto Zmluvy, ktoré nie sú všeobecne známeho charakteru alebo verejne prístupné alebo ktoré sa Zmluvné strany dozvedeli v súvislosti s uzavretím či plnením tejto Zmluvy. Tieto informácie nebudú žiadnym iným spôsobom rozširovať oznamovať tretím osobám bez predchádzajúceho písomného súhlasu druhej Zmluvnej strany. Povinnosť mlčanlivosti a ochrany dôverných informácií zostáva v platnosti aj po skončení platnosti tejto Zmluvy.
  2. O skutočnostiach týkajúcich sa druhej Zmluvnej strany, o ktorých sa v súvislosti s predmetom plnenia Zmluvné strany dozvedia a ktorých oznámenie tretím osobám by mohlo poškodiť oprávnené záujmy druhej Zmluvnej strany, sú povinné obe Zmluvné strany zachovávať mlčanlivosť a zabezpečiť ich proti zneužitiu. Táto povinnosť trvá aj po skončení platnosti tejto Zmluvy.

## Sankcie a ukončenie zmluvy

* 1. V prípade omeškania Zhotoviteľa s plnením má Objednávateľ nárok na zmluvnú pokutu vo výške 0,05 % z ceny plnenia, resp. jeho časti za každý deň omeškania. Tým nie je dotknutý nárok Objednávateľa na prípadnú náhradu škody. Zmluvné strany sa dohodli, že v prípade ak Objednávateľovi vznikne nárok na zmluvnú pokutu, je oprávnený tento nárok započítať na dohodnutú cenu plnenia, resp. čiastkového plnenia, a zaplatiť Zhotoviteľovi cenu plnenia, resp. čiastkového plnenia zníženú o sumu vo výške vzniknutého nároku na zmluvnú pokutu.
  2. Zhotoviteľ nie je v omeškaní s plnením svojho záväzku po dobu omeškania alebo neposkytnutia súčinnosti Objednávateľa. V takomto prípade sa lehota plnenia posúva o dobu trvania prekážky na strane Objednávateľa.
  3. Objednávateľ má právo odstúpiť od Zmluvy písomným oznámením doručeným Zhotoviteľovi, ak Zhotoviteľ:

1. poruší svoje povinnosti uvedené v tejto Zmluve a svoje konanie nenapraví ani v primeranej lehote písomne mu stanovenej Objednávateľom.
2. hrubým spôsobom poruší svoje povinnosti uvedené v tejto Zmluve. Za hrubé porušenie Zmluvy sa považuje porušenie povinností podľa článku 7 Zmluvy, ako aj omeškanie Zhotoviteľa s plnením predmetu plnenia podľa článku 2 Zmluvy viac ako 20 dní. To neplatí, ak k omeškaniu došlo z dôvodov na strane Objednávateľa.
3. vstúpi do likvidácie alebo je podaný návrh na konkurz na jeho majetok alebo je vyhlásený konkurz na jeho majetok.
   1. Zhotoviteľ má právo odstúpiť od Zmluvy písomným oznámením doručeným Objednávateľovi, ak Objednávateľ:
4. je o viac ako 20 dní v omeškaní s úhradou ceny vyúčtovanej Zhotoviteľom podľa článku 4 tejto Zmluvy. To neplatí, ak k omeškaniu došlo z dôvodov na strane Zhotoviteľa.
5. vstúpi do likvidácie alebo je podaný návrh na vyhlásenie konkurzu na jeho majetok alebo je vyhlásený konkurz na jeho majetok.

## Licencia

* 1. Zhotoviteľ udeľuje Objednávateľovi súhlas, aby používal predmet plnenia poskytnutý podľa tejto Zmluvy v súlade s podmienkami uvedenými v tejto Zmluve. Súhlas udeľuje Zhotoviteľ Objednávateľovi odo dňa účinnosti tejto Zmluvy.
  2. V súlade s ustanoveniami Autorského zákona č. 185/2015 Z.z. udeľuje Zhotoviteľ Objednávateľovi licenciu ako nevýhradnú, v rozsahu používania pre prevádzkové potreby Objednávateľa, územne a časovo neobmedzenú.
  3. Zmluvné strany sa výslovne dohodli, že odmena za poskytnutie licencie je zahrnutá v celkovej cene plnenia podľa článku 4 tejto Zmluvy.
  4. Zhotoviteľ vyhlasuje a zodpovedá za to, že k autorskému dielu je oprávnený udeliť licenciu a ostatné oprávnenia v rozsahu podľa Zmluvy, a že mu nie sú známe žiadne práva tretích osôb, ktoré by bránili použitiu autorského diela Objednávateľom v súlade so Zmluvou. V prípade, ak sa preukáže uvedené vyhlásenie ako nepravdivé, je Zhotoviteľ povinný uvedenú právnu vadu na vlastné náklady bezodkladne odstrániť a nahradiť Zhotoviteľovi prípadnú škodu, ktorá mu v dôsledku uvedeného vznikla.
  5. Objednávateľ takto udelenú licenciu prijíma.

## Kontaktné osoby

* 1. Kontaktné osoby Objednávateľa:

...................................., mail: [......................@konsolidacna.sk](mailto:......................@konsolidacna.sk), tel.:+421903829...

* 1. Kontaktné osoby Zhotoviteľa:

...................................., mail:........................., tel.: +421...........................

## Záverečné ustanovenia

* 1. Táto Zmluva sa uzatvára na dobu určitú, a to na 24 mesiacov od dňa nadobudnutia jej účinnosti v zmysle článku 11 odseku 11.2. tejto Zmluvy.
  2. Zmluva nadobúda platnosť dňom jej podpísania obidvomi Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády Slovenskej republiky v zmysle zákona č. 211/2000 Z.z. Ak vyplýva povinnosť zverejniť Zmluvu obom zmluvným stranám v Centrálnom registri zmlúv, tak podľa ust. § 5a ods. 13 zákona č. 211/2000 Z.z. rozhodujúce pre nadobudnutie jej účinnosti je prvé zverejnenie Zmluvy, tzn. zverejnenie, ktoré nastane skôr.
  3. V prípade, ak niektoré ustanovenia tejto Zmluvy budú vyhlásené za neplatné alebo neúčinné, ostatné ustanovenia Zmluvy si zachovávajú platnosť a účinnosť. Zmluvné strany sa zaväzujú nahradiť bez zbytočného odkladu neplatné a/alebo neúčinné ustanovenie tejto Zmluvy ustanovením platným a/ alebo účinným, ktoré bude zodpovedať ich prejavu vôle urobeného touto Zmluvou.
  4. Právne vzťahy založené touto Zmluvou a vzťahy s ňou súvisiace sa riadia právnym poriadkom Slovenskej republiky, najmä ustanoveniami zákona č. 513/1991 Zb. Obchodného zákonníka.
  5. Neoddeliteľnou súčasťou tejto Zmluvy je okrem Cenovej ponuky Zhotoviteľa, ktorá tvorí v zmysle článku 4 odsek 4.3. Prílohu č. 1, aj Zmluva o spracúvaní osobných údajov uzavretá medzi Zmluvnými stranami dňa ................ (ďalej len „Zmluva OOU“). Jej ustanovenia sa vzťahujú na práva, povinnosti a zodpovednosť Zmluvných strán vo vzťahu k spracúvaniu osobných údajov fyzických osôb pri plnení predmetu tejto Zmluvy. V prípade akýchkoľvek rozporov medzi ustanoveniami Zmluvy OOU a akýmikoľvek inými zmluvami alebo dohodami medzi Zmluvnými stranami vrátane tejto Zmluvy, majú ustanovenia Zmluvy OOU prednosť, ak sa rozpor akýmkoľvek spôsobom dotýka spracúvania osobných údajov.
  6. Táto Zmluva je vyhotovená v slovenskom jazyku v dvoch rovnopisoch s platnosťou originálu, z ktorých jeden rovnopis je určený pre Zhotoviteľa a jeden rovnopis pre Objednávateľa.
  7. Zmluvné strany prehlasujú, že táto Zmluva je prejavom ich slobodnej, vážnej, určitej a zrozumiteľnej vôle, že ju uzatvárajú dobrovoľne, nie v tiesni, pod nátlakom alebo za nápadne jednostranne nevýhodných podmienok. S  obsahom Zmluvy sa oboznámili a porozumeli mu na dôkaz čoho pripájajú svoje podpisy.

Príloha:

Príloha č. 1 – Cenová ponuka Zhotoviteľa

V Bratislave, dňa

Za Objednávateľa:

………………………………………….. …………………………………………..

predseda predstavenstva člen predstavenstva

Slovenská konsolidačná, a. s. Slovenská konsolidačná, a. s.

V Bratislave, dňa

Za Zhotoviteľa:

…………………………………………..

zhotoviteľ